АҞӘА, хәаәкыра 3 – Sputnik. Адгәыр Арӡынба, Аслан Бжьаниа идгылаҩцәа иара ида алхрақәа ҟалом ҳәа ирҳәо заацәоуп ҳәа ахиҳәааит аҿагыларатә акциа алахәылацәа рҿаԥхьа.
"Уажәазы ихадароу Аслан Бжьаниа игәабзиара аҭагылазаашьоуп", - иҳәеит иара, убри аангьы иазгәеиҭеит қәыӷәӷәарала икоманда иарбанызаалак ӡбарак шрыдрымкыло.
Аҩныҵҟатәи аусқәа рминистр ԥхьатәара ицаразы адҵаҟаҵара далацәажәо иазгәеиҭеит Раули Смыр иара идгыларазы имаҵзура ихы ишаирхәаз шьақәдыргылароуп асеиԥшқәа раан ҳәа.
Уаанӡа Аслан Бжьаниа иштаб аиҳабы ихаҭыԥуаҩ Леонид Лакербаиа аҳәамҭа ҟаиҵеит Аслан Бжьаниа алхрақәа дрылахәымхозар, аштаб азҵаара ықәнаргылоит абжьыҭира арыцхә анахаразы ҳәа.